Küldetésem az, hogy segítsek az embereknek megérteni önmagukat és másokat, hogy szeressék és védelmezzék az összes élőlényt, és végül megvalósítsák Istent.
Vishwaguru Sri Mahamandaleshwar Paramhans Swami Maheshwarananda (Swamiji), a Jóga a Mindennapi Életben Rendszer® alapítója. 1945-ben az indiai Rajasthan államban született. Gyermekkorától gyakorolta a jógát, Mestere, Paramhans Swami Madhavananda (1923-2003) vezetésével, aki Bhagwan Sri Deep Narayan Mahaprabhuji (1828-1963) és Paramyogeshwar Sri Devpuriji tanítását hagyományozta reánk.
Swamiji 1970 óta járja fáradhatatlanul a világot. A jóga több ezer éves hagyományait és a nyugati tudományos ismereteket ötvözve hozta létre a Jóga a Mindennapi Életben® rendszert. Ez a holisztikus módszer megfelel a ma élők gondolkodásának, szükségleteinek és életstílusának is.
Swamiji 1990-ben hozta létre a Nemzetközi Sri Deep Madhavananda Ashram Társaságot (Bécs).
1992-ben kezdődött el a "Jóga a Mindennapi Életben®" egyik legnagyobb beruházása a Rajasthan állambeli Jadanban, ahol egyedülálló oktatási-egészségügyi-rehabilitációs Jógaközpont, Ashram épül.
Önzetlen szolgálatáért, fáradhatatlanul végzett munkájáért számos kitüntetést és elismerést kapott a világ több országában
Swamiji 1978-ban látogatott először Magyarországra, azóta évente több alkalommal találkozhatnak vele a jóga iránt érdeklődők gyakorló programjain, előadásain.
1998 - "Sarva­bhaum Sanatan Dharma Jagadguru" cím
1998 Maha Kumbha Mela, Haridwar (India) - a Maha Nirvani Akhara Mahamandaleshwarja.
2001 Maha Kumbha Mela - "Vishwaguru" (Egyetemes Mester)
Tudj meg többet Vishwaguruji életéről, munkásságáról (angol)
Tevékenységek, kezdeményezések
Az én tanításom Mahaprabuji tanítása, a Védák és az Upanisádok tanítása. A célom nem csak az, hogy a jóga által egészségesek és szépek maradjatok, a betegség, amelyből meg szeretnélek gyógyítani Titeket, az újjászületés és halál betegsége. A műtét, amelyet végre szeretnék hajtani rajtatok, eltávolítja az összes karmát. A legmagasabb Törvény előtt szeretnék az ügyvédetek lenni. Legfőbb célom és kívánságom, hogy életetek végén ne üres kézzel álljatok ott, hanem magatokban hordozzátok a Valóság tudását és fényét.
Swamiji tanításainak főbb pontjai:
Fizikai, mentális, társadalmi és spirituális egészség
Tolerancia az összes nemzet, kultúra és vallás iránt
A környezet védelme és a természet megőrzése
Az élet alapvető elveinek megvalósítása, ami elvezeti az embert a spirituális fejlődéshez, az Önmegvalóasításhoz és az Istenmegvalósításhoz.
Böngészd a Yoga in Daily Life YouTube csatornáján elérhető több száz videót, vagy nézd meg felvételről vagy akár élőben Vishwaguruji előadásait a Swamiji.tv weboldalon.
Swamiji.tv - előadások felvételről és élőben
Patanjali Jógaszútrái
1.rész Samadhi Pada
Patanjali Rsi i.e 200 évvel korszakalkotó módon összegezte az ősi, Isteni eredetű Tanítást, a Jóga Tudományát, elméletének és gyakorlatának legfontosabb elemeit jól érthető, világosan követhető rendszerbe foglalta. Az ún. szútrákkal, vezérfonalat ad az érdeklődő kezébe, hogy lépésről-lépésre vezetve őt, megmutassa az emberi élet céljához, a Megvilágosodáshoz vezető utat. A Jógaszútrák kommentátoraként Paramhans Swami Maheshwarananda korunk egyik élő Önmegvalósított Szentje mindennapjainkban alkalmazható valóságos gyakorlati nyelvre fordítja le nekünk ezen ősi művet.
A Jóga a mindennapi életben rendszer kiadványai a Magyar Országos Jóga Uniónál beszerezhetőek. A könyvek, CD-k a spirituális klasszikus irodalom elméleti és gyakorlati segédanyagai, melyet mind oktatási, mind önedukációs céllal forgathatnak az érdeklődők. A kiadott CD-k a relaxáció és meditáció világának különleges gyakorlati segédeszközei, melyek között a vezetett gyertyameditáció, a trátaka gyakorlata is szerepel. Több CD témájában az önismeretet támogatja, melyet a használója sikerrel integrálhatja a mindennapi stressz oldására, az önbizalom erősítésére vagy a spirituális keresés előmozdítására.